- Hindi News
- National
- तकनीकी विद्यार्थियों की सकारात्मक पहल कैंपेन चलाकर गरीबों के लिए जुटाए गर्म वस्त्र
तकनीकी विद्यार्थियों की सकारात्मक पहल कैंपेन चलाकर गरीबों के लिए जुटाए गर्म वस्त्र
शासकीय इंजीनियरिंग कॉलेज के विद्यार्थियों ने जरूरतमंदों के लिए कैंपेन चलाकर राहत सामग्री जुटाने की सकारात्मक पहल की है। कैंपेन के जरिए जुटाए गए गर्मवस्त्र व कपड़ों का विद्यार्थियों ने अलग-अलग स्थानों पर वितरित भी किया।
इंजीनियरिंग कॉलेज के छात्र प्रणव व्यास एवं तन्मय काले ने बताया ठंड में जरूरतमंद लोगों की मदद के लिए कॉलेज के विद्यार्थियों ने अवंतिकेय ग्रुप बनाया है, जिसमें कॉलेज के 70 विद्यार्थी शामिल हैं आैर ग्रुप लीडर अक्षय सक्सेना व नितेंद्र कुमार हैं। विद्यार्थियों ने अलग-अलग टीमें बनाकर 12 से 20 दिसंबर तक शहर के विभिन्न स्थानों पर कैंपेन चलाकर नुक्कड़ नाटक व इंटरेक्शन कार्यक्रम आयोजित कर जरूरतमंदों के लिए राहत जुटाने की अपील की। प्रणव के अनुसार इस दौरान 180 नए कंबल आैर लगभग 25 बोरे कपड़े प्राप्त हुए। प्राप्त राहत सामग्री का 24 से 26 दिसंबर तक रेलवे स्टेशन, महाकाल मंदिर क्षेत्र, हरसिद्धि मंदिर क्षेत्र, रामघाट एवं हामूखेड़ी आदि स्थानों पर जरूरतमंदों के बीच वितरण किया। आगे भी इसी तरह के कैंपेन आयोजित किए जाएंगे।
tgl_Latn sot_Latn hin_Deva hin_Deva hin_Deva hin_Deva